Legend of Aukclciaiiaiku. 37 



iho la: "Kupanaha! o ka kakou pua he paukn, o keia pua lioi he owili." la lakou e 

 olelo ana, lalau mai la kekahi kaikuaana o Aukelenuiaiku i ka pua, a olelo mai la: 

 "Aole keia he pua e; o ka pua uo keia a ko kakou kaikaina a Aukelenuiaiku." la ia 

 e olelo ana, lalau mai la o Kekamakahinuiaiku, ke kaikuaana huhu o lakou, a haihai 

 iho la i ka pua a hakihaki loa. Mahope o ko lakou ike ana i ka pua, hiki mai la o 

 Aukelenuiaiku i mua o lakou, a ku iho la ma waho o ka pa o ka hale. Ia Aukele- 

 nuiaiku e ku ana malaila, nana aku la kona man kaikuaana a pau ia ia, he mea e ke 

 kanaka maikai. Ua like kona ili me ka maia pala memele, a o kona mau onohi maka 

 me he opuu maia la o ka hua ana o ka wa hou, a he pololei hoi kona kino, aohe puu, 

 aohe kee, aohe ona mea e like ai. 



O ka lehulehu e piha ana, mahalo aku la lakou i ke kino o Aukelenuiaiku i ka 

 maikai launa ole. Ia lakou e mahalo ana, ua hoopiha loa ia ko lakou kaikuaana mua 

 loa i ka hiihu no Aukelenuiaiku, a ano e ae la kona mau helehelena. Alalia, kena 

 aku la ia i kekahi o kona mau muli iho, e liele aku e ninau ia Aukelenuiaiku i ke 

 kumu o kona iho ana mai. O ka inoa o ia mea o Kuaiku. A hiki ia i mua o 

 Aukelenuiaiku, ninau aku la: "Heaha kaU huakai o ka iho ana mai?" I aku o 

 Aukelenuiaiku : "I ka lealea." Hoi aku la o Kuaiku, a i ke kaikuaana huhu o lakou 

 hai aku la. A lohe ia, hoouna aku la ia Kuaiku, e hele a e kui aku i hookahi puu- 

 puu ia Aukelenuiaiku. Ia ia i hele ai a kui ia Aukelenuiaiku, aole i hina, aole hoi i 

 eha o Aukelenuiaiku, aka, o kona lima ka i liaki, kui hou kekahi lima, haki hou no, 

 pau loa na lima elua. A pau ke kui ana ia Aukelenuiaiku, kaha aku la hoi : ia wa o 

 Aukelenuiaiku i hopu akii ai a paa i na lima, popo ae la ia a kiola aku la i ka ae kai. 

 A ike na mea a pau loa i ka ikaika o Aukelenuiaiku, uwa ae lakou a haalele, a olelo 

 iho la : "Akahi wale no mea i hina ai, a i hai ai na lima o Kuaiku." A mahope o keia, 

 puka hou mai kekahi kaikuaana ona me ka nianao e pepehi ia Aukelenuiaiku. He 

 oi ia ma ka hakoko ana, i luna no hai ke kanaka; a ia Aukelenuiaiku, aohe hina, 

 aohe eha. A ike iho la ia aohe hina o Aukelenuiaiku, hoi aku la, ia wa o Aukelenui- 

 aiku i lalau ai a kiola i loko o ke kai. Uwa ae la na kanaka. 



Pela no o Aukelenuiaiku i hakaka ai me kona poe kaikuaana a pau loa. Nana 

 wale no ka eha, a koe ke kaikuaana huhu ona. A ike ua kaikuaana huhu la o 

 Aukelenuiaiku, ua pau loa na kaikaina i ka eha, hele mai la ia me kona huhu loa ia 

 Aukelenuiaiku, me kona manao e lalau a kiola i loko o ke kai, aka, i kona hana ana 

 pela i kona pokii aole i ko. Ia laua i hakaka ai me Aukelenuiaiku, me ka ikaika loa, 

 aohe hina o Aukelenuiaiku. Ma keia hakaka ana o laua, ua paupauaho loa kona kai- 

 kuaana. Nolaila haalele iho la kona kaikuaana i ka manao hakaka, a hoi aku la. 

 Ia ia e hoi ana, lalau aku la o Aukelenuiaiku ia ia, hopu aku la a kiola i loko o ke kai. 



